《次韵贾文学见赠》
宋代·李石

方舟不似逆风船，船上烧香稳坐禅。
五鼓紞如随鸟动，一春老矣学蚕眠。
黄梅半熟雨不止，白发也应天见怜。
赖有比隣贾诗老，醉中相对耸诗肩。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。